பாடம் 32
இயேசு மீண்டும் வருகிறார்
படங்கள்: 20, 38
நோக்கம்: கர்த்தராகிய இயேசு கிறிஸ்து இரண்டாம் முறையாகப் பூமிக்குத் திரும்பி வருவார் என்று கற்பிப்பது. கிறிஸ்தவர்கள் அவர் வருகைக்காக விழித்திருக்க வேண்டும்.
ஆசிரியர் ஆயத்தம்: இயேசுவின் முதல் வருகைக்காகவும் அவர் நிறைவேற்றியதற்காகவும் தேவனுக்கு நன்றி சொல்லுங்கள்; அவருடைய இரண்டாம் வருகைக்காகவும், அது அவரைப் பின்பற்றுபவர்களுக்கு என்ன அர்த்தம் என்பதற்காகவும் எதிர்பார்ப்போடு இருக்க உதவும்படி கேளுங்கள். பின்பு மத்தேயு 24:36-51, மாற்கு 13:45-51, யோவான் 14:3, அப்போஸ்தலர் 1:11, 1 தெசலோனிக்கேயர் 4:13; 5:11 மற்றும் பாடத்திட்டத்தைப் படித்து ஆராயுங்கள்.
மனப்பாட வசனம்: மாற்கு 13:33 – “எச்சரிக்கையாயிருங்கள், விழித்திருந்து ஜெபம்பண்ணுங்கள்; காலம் எப்பொழுது வரும் என்று அறியீர்கள்.”
பாடத்திட்டம்: அறிமுகம்
எந்த நிகழ்ச்சியை எதிர்பார்த்துக் காத்திருக்கிறார்கள் என்று பிள்ளைகளிடம் கேளுங்கள். பதில் இல்லையென்றால் சில யோசனைகள் சொல்லுங்கள்: திருமணம், புதிய உடைகள் பெறுதல், வளர்ந்து பெரியவராதல்.
பாடத்தின் முக்கிய குறிப்புகள்
1. கிறிஸ்தவர்கள் எந்த நிகழ்ச்சியை எதிர்பார்த்துக் காத்திருக்கிறார்கள்? கர்த்தராகிய இயேசு பூமிக்குத் திரும்பி வருவதை. படம் 20-ஐக் காட்டுங்கள். இயேசு பரலோகத்துக்குத் திரும்பிச் சென்றபோது தூதர்கள் அவருடைய நண்பர்களிடம் என்ன சொன்னார்கள்? மனப்பாட வசனம் அப்போஸ்தலர் 1:11-ஐ மீள்பார்வை செய்யுங்கள். தாம் மீண்டும் வருவேன் என்றும் இயேசு சொன்னார், யோவான் 14:3.
2. ஒரு விருந்தினர் வருகிறார் என்று தெரிந்தால் நாம் என்ன செய்கிறோம்? அவருக்காகக் காத்திருக்கிறோம். இயேசு வருகிறார்; ஆனால் நேரம் தெரியாது. நாம் எப்போதும் விழித்திருக்க வேண்டும்.
மனப்பாட வசனத்தைக் கற்பியுங்கள்: இரவுக் காவல்காரனின் எடுத்துக்காட்டைக் குறிப்பிடுங்கள். கெட்ட காவல்காரன் இரவில் தூங்குகிறான்; நல்லவன் விழித்திருக்கிறான்.
3. படம் 38-ஐக் காட்டுங்கள். படத்திலுள்ள சிலர் ஆயத்தமாகி, திரும்பி வரும் ஆண்டவரைச் சந்திக்கச் செல்வதைக் காட்டுங்கள். மற்றவர்கள் பின்தங்கிவிட்டனர். குறிப்பு: அவர்கள் நியாயத்தீர்ப்புக்காக விடப்பட்டனர் என்று இங்கே பைபிள் சொல்லவில்லை. இந்தப் பகுதியில் இல்லாததை அதில் சேர்க்காதீர்கள்!
4. உண்மையுள்ள வேலைக்காரன், உண்மையற்ற வேலைக்காரன் பற்றிய கதைகளைச் சொல்லுங்கள். மாற்கு 13:45-51.
மீள்பார்வை
இயேசு தேவனுடைய பூரணமான நேரத்தில் திடீரென்று திரும்பி வருவார் என்றும், இது கிறிஸ்தவர்கள் மகிழ்ச்சியுடன் எதிர்பார்க்க வேண்டிய நிகழ்ச்சி என்றும் வலியுறுத்திப் பாடத்தைச் சுருக்கமாக மீள்பார்வை செய்யுங்கள்.
பாடத்திற்கு நம் பதில்மொழி
கிறிஸ்தவன் தினமும் தன் எஜமானின் வருகையை எதிர்பார்க்கும் உண்மையுள்ள வேலைக்காரனைப்போல வாழ வேண்டும். கிறிஸ்தவர்கள் எப்படிக் காத்திருக்க வேண்டும் என்று வகுப்பிடமிருந்து யோசனைகளைப் பெறுங்கள்; எ.கா: ஒருவருக்கொருவர் உதவுதல், சிரமத்தில் இருப்பவர்களைக் கவனித்தல், இயேசுவின் வருகையைப்பற்றி மற்றவர்களிடம் பேசுதல். பல நடைமுறை யோசனைகளைக் கொடுங்கள். மனப்பாட வசனத்தை ஒன்றாகச் சொல்லி முடியுங்கள். நீ எந்த வகை காவல்காரன்?
